เห็นเอ็มเคอาหารประจำชาติที่ใครๆก็ทานมากันหลายสิบปีจนแทบจะไม่มีอะไรต้องพูดถึงแต่เค้าก็ขยันออกเมนูใหม่ๆมาให้ทานกันบ่อยๆ เรียกว่าจะเบื่อก็ตัดใจไม่ลง

สาขานี้ตั้งอยู่ที่ชั้น4 โซนอาหาร อยู่ลึกในสุดๆเลย ตกแต่งหน้าร้านสไตร์จีนๆ

••เมนูที่ทาน••
นอกจากสั่งสุกี้เป็นคอนโดถาดแดงตามปกติ ได้แก่ เต้าหู้เนื้อปลา สาหร่ายทรงเครื่อง หมูนุ่ม ไข่ไก่ ชุดผักสุขภาพ ลวกๆจิ้มน้ำจิ้มเอ็มเครสชาติที่คุ้นเคย แล้วสั่งเป็ดย่างจานเล็ก ก็ฟินเวอร์ชั่นคลาสสิคไป????

รอบนี้เห็นป้ายมี set meatballs (219บาท) มาแบบลูกชิ้นหน้าตาเก๋ๆ 5 แบบ(10ลูก) แต่มันจะไม่ใช่เนื้อลูกชิ้นเด้งๆขนาดนั้น มันจะเป็นเนื้อละเอียดเหมือนหมูสับปั้นเป็นก้อน 5แบบ ได้แก่ คอร์นบอล, โนริบอล,ออริจินอล, ชิตาเกะ,เอบิโกะบอล ที่เราว่าเด็ดคือ โนริบอลกับชิตาเกะ มันหอมๆดีอ่ะ เนื้อนุ่มๆดึ๋งๆ ส่วนเอบิ เค้าเอามีทบอลไปคลุกไข่กุ้งแล้วไปลวก ซึ่งมันจะได้รสไข่กุ้งแบบออกคาวนิดๆ ส่วนแบบอื่นก็โอเค ไม่แตกต่างมาก โดยที่เซตนี้จะเสริฟมาพร้อมผักจานนึง ไว้ลวกทานด้วยกัน กับจานเส้น 3 แบบ ได้แก่ อุด้ว เส้นบุก และบะหมี่หยก แต่ละอย่างไม่เยอะมาก และต้องลวกเอง เราว่าหล่กหลายดีค่ะ บะหมี่หยกลวกนานหน่อยนะ ไม่งั้นมันจะสุกยาก รสแป้งๆ ทานกับเป็ดย่างที่สั่งมาตอนแรก เข้ากันดีอยู่

ใครสนใจไปลองเมนูใหม่กันได้เลย มีโปรซัมซุงแกแลคซี่ลดราคาไปได้อีก70บาทสำหรับเซตมีทบอลด้วยค่ะ

